cyanic-selkie/wikianc huggingface dataset:
Det første Norgesfelttoget
Christianias fall
Karl XII satte store styrker ved Ravnsborg i Asker og sendte 600 mann under oberst Axel Löwen mot Hadeland og Ringerike. Planen var å angrepe Gjellebekk skanse i ryggen og åpne for et gjennombrudd mot Drammen. Etter å ha vunnet trefningen ved Harestua, ble Löwen slått under slaget på Norderhov den 29. mars 1716. For andre gang forsøkte Karl XII seg på en omgående bevegelse, dette gang fra Bærums Verk, over Gamle Ringeriksvei til Nordkleiva ved Tyrifjorden. Der ble 200 svensker i en fortropp for tusen mann slått under trefningen ved Nordkleiva den 16. april.
Isen brøt opp da tøværet kom, og det første slaget om Moss fant sted den 26. mars, da norske styrker fra Fredrikstad angrep Moss i et ødeleggelsesraid. Den 6. april 1716 kom den dansk-norske fregatten «Hvide Ørn» opp Oslofjorden til Holmestrand. Ikke lenge etter, den 17. april, kom en flåte med 4000 soldater.
Retrett
Trefningen ved Nordkleiva den 16. april var det viktige vendepunktet, for nordmennene hadde overtatt det strategiske initiativet, og med forsterkninger kunne man rette et knusende slag mot den svenske forbindelsesveien via Moss. Etter at Danmark-Norge vant det andre slaget om Moss den 23. april, var Karl XII og hans hær ytterligere svekket, etter lang tid med dårlige kår, og avskåret fra forsyninger fra Sverige.
Etter å ha kommet seg over Glomma, hvilte svenskene ut, før de marsjerte sørover i to kolonner langs Haldenvassdraget mot øst og over Eidsberg og Rakkestad. Etter flere dager kom de fram til Torpum herregård, 15 km fra Svinesund. Der startet Karl XII arbeidet med å stenge av Halden med Fredriksten festning og å sette i stand flytebroen over Svinesund, som ble ferdig rundt midten av mai 1716. Retretten fra Christiania var sluttført, men Karl XII ville likevel ikke gi seg. Angrepet i Svinesund sluttet med en velfortjent seier til svenskene den 2. juni, og den ble sluttført med erobringen av Sponviken fort få dager senere.
Fredriksten festning, som lå ved den strategisk viktige innfartsveien til Sør-Norge, ble av svenskene betraktet som nøkkelen til å vinne Sør-Norge. Svensk herredømme over Fredriksten ville bety en konstant trussel mot det norske forsvaret, dersom svenskene kunne sikre forbindelsesveier fra Sverige og beholde et brohode for fremtidige angrep inn i Norge. Derfor gikk Karl XII til angrep i håp om å overraske garnisonen i Halden by. Slik startet slaget om Halden natt til 4. juli 1716. Svenskene var ganske nær ved å lykkes, men angrepet ble en katastrofe for dem, da haldenserne satte fyr på byen. Over 500 svensker omkom.
Karl XII ville likevel ikke gi opp. Hans transportflåte, som var blitt jaget i mai under trefningen ved Styrsö, var på vei tilbake med det viktige beleiringsartilleriet. Karl XII hadde først gått til angrep presset for tid, for meldinger om styrkeoppbygginger på Sjælland i Danmark hadde nådd ham. Nå ville han ta Fredriksten festning i et siste fremstøt. Men en frekk og legendarisk kaptein, Tordenskjold, kom ham i forkjøpet, ved å angripe og ødelegge transportflåten i slaget i Dynekilen den 8. juli 1716.
Trusselen fra en gruntgående eskadre og tapet av beleiringsartilleriet tvang Karl XII til å beordre umiddelbar tilbaketrekning til Sverige, over flytebroen, som ble forlatt den 10. juli, like før Tordenskjold ankom Svinesund. Dermed var retretten fullført, og Karl XIIs første Norgesfelttog var over.
Etterspillet
Nederlaget under det første Norgesfelttoget var tungt for Karl XII, som gjerne ville rette opp ydmykelsen. Han ble derfor stående med anselige styrker i Båhuslen og Dalsland, fram til august. Han hadde tapt på grunn av matmangel, sviktende forsterkninger og mot Lützows strategi, som var å nekte å gå i slag med svenskene for å kjøpe seg tid. Denne formen for krigføring var fremmed for svenskene.
Flytebroen lå intakt fram til 22. august. Da beordret Karl XII den ødelagt, fordi han måtte skynde seg sørover. 70 000 av fiendens soldater var samlet på Sjælland for en invasjon av Skåne.
Etter at trusselen fra Sjælland var over, ville Karl XII sluttføre sitt oppdrag i Norge, og i de neste to årene begynte omfattende forberedelser for en invasjon som skulle sette i verk høsten 1718. Det skulle bli hans andre norgesfelttog.
Minnemedaljen for Storhertug Jean og Storhertuginne Josephine-Charlottes bryllup
Minnemedaljen for Storhertug Jean og Storhertuginne Josephine-Charlottes bryllup er en medalje innstiftet 2. april 1953 av storhertuginne Charlotte til minne om arvestorhertug Jeans bryllup med prinsesse Josephine-Charlotte av Belgia. Medaljen var den første minnemedalje av denne type i Luxembourg.
Medaljen ble slått i sølv og bærer Jeans og Josephine-Charlottes dobbeltportrett på forsiden. Portrettet er venstrevendt, med arvestorhertugens portrett foran prinsessens. Medaljen har en krone øverst og er opphengt i bånd tilhørende Adolf av Nassaus sivile og militære fortjenstorden, det vil si blått med smale oransje kanter. Blått og oransje er fyrstehusets farger. Baksiden bærer arvestorhertugens kronede speilmonogram omgitt av en krans og med innskriften «9 AVRIL 1953» i en bue nederst. Medaljen ble tegnet av Edmond Goergen. Arvestorhertugen satt selv modell for sitt portrett, mens prinsessens profil ble tegnet etter en portrettskisse kunstneren fikk laget av henne under et besøk på slottet i Laken. Medaljen ble gravert av O. Decklerck ved kunstakademiet i Leuven. Den ble produsert av den kongelige mynt i Brussel.
Minnemedaljen ble tildelt gjester og tjenerstab ved de to hoffene. Kong Harald var blant mottagerne av Minnemedaljen for Storhertug Jean og Storhertuginne Josephine-Charlottes bryllup.
Victor d’Arcy
Victor Henry Augustus «Vic» d'Arcy (født 30. juni 1887, død 1961) var en britisk friidrettsutøver.
Vic d'Arcy ble under Sommer-OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. d'Arcy løp tredje etappen. De tre andre på det britiske gull-laget var David Jacobs, Henry Macintosh og William Applegarth.
Remelaini
Remelaini er en delgruppe av glansvingene som tilhører underfamilien stjertvinger (Theclinae).
Utseende
Middelsstore stjertvinger, vingene er litt kantete med lange stjerter på bakvingen. Oversiden er mørk med metallisk skinn, undersiden er brunlig eller sølvgrå.
Utbredelse
Gruppen er utbredt i Sørøst-Asia.
Nasjonalt institutt for ernærings- og sjømatforskning
Nasjonalt institutt for ernærings- og sjømatforskning (NIFES) var et statlig norsk forskningsinstitutt med ansvar for forskning på ernæring, fisk som mat og fôr til fisk. Instituttet lå i Bergen. 1. januar 2018 ble NIFES fusjonert med Havforskningsinstituttet.
NIFES drev rådgiving for norske myndigheter og forvaltning og hadde selv forvaltningsoppgaver knyttet til Nærings- og fiskeridepartementet. NIFES drev også rådgivning for havbruksnæringen og øvrig næringsliv. Instituttets formål var å arbeide for å sikre trygg og sunn sjømat. I samarbeid med Universitetet i Bergen utdannet NIFES forskere på master- og doktorgradsnivå. Instituttets oppgaver ble fra 2018 videreført av Havforskningsinstituttet.
Bun B
Bernard Freeman (født	19. mars 1973), bedre kjent som «Bun B» er en amerikansk rapper. Han var mest kjent for å være den ene halvparten av rap-duoen Underground Kingz.
William Applegarth
William Reuben «Willie» Applegarth (født 11. mai 1890 død 12. desember 1958) var en britisk friidrettsutøver.
Applegarth ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Applegarth løp fjerde og siste etappen. De tre andre på det britiske gull-laget var David Jacobs, Henry Macintosh og Victor d'Arcy.
Applegarth vant også en bronsemedalje på 200 meter, men klarte ikke å kvalifisere seg til 100 meter-finalen. Kort tid etter de olympiske lekene tangerte han verdensrekorden til Donald Lippincott på 10,6 og i 1914 satte han verdensrekord på 200 meter med tiden 21,2.
Cicindela sylvatica
Germar, 1845 Jeanne, 1967
Cicindela sylvatica er en av billene i delgruppen (underfamilien) sandjegere (Cicindelinae) i familiegruppen løpebiller.
Utbredelse
Cicindela sylvatica finnes i Europa og er ikke uvanlig i Norge. Den er mest tallrik lengst sør i landet.
Canadian Hockey League
Canadian Hockey League er en paraplyorganisasjon som representerer de tre canadiske juniorligaene for spillere mellom 16 og 20 år. CHL ble grunnlagt i 1975 som Canadian Major Junior Hockey League og består av Ontario Hockey League, Quebec Major Junior Hockey League og Western Hockey League. Sluttspillet heter Memorial Cup.
Jesus kan allt förvandla
«Jesus kan allt förvandla» er en kristen svensk sang med melodi og tekst av Gösta Blomberg. Refrenget som starter med «Han kan förvandla allt» ble skrevet i 1936 og ble komplettert i 1946 med versene.
Villeple
Villeple (Malus sylvestris) er den eneste art av epleslekten som er vill i norsk natur. Treet finnes spredt langs kysten fra Østfold til Nord-Trøndelag. Den ble tidligere brukt som podeunderlag/grunnstamme for dyrket spiseeple (hageeple).
Utseende
Frittstående trær har en vid krone, som regel med et virvar av greiner. Greintorner er vanlige. Villeplet vokser oftest som et lite tre, omkring 4-5 meter høyt, men kan bli over 10 meter. Årsskudd, knopper og blad er helt glatte uten hår. Langskuddene er tynne. Bladene er hyppig infisert med eplegallmidd, noe som viser seg som et brunfiltet belegg på undersiden. Blomsterknoppene er som regel vakkert røde og kronbladene får dermed et rødskjær på utsiden. Kronbladene er ca. 16-20 mm lange på villeple, mot ca. 20-35 mm hos hageeeple. Blomstring oftest i siste halvdel av mai. Det er vanlig med 6 blomster i kvasten. Villeplene er gule-lysgrønne-grønne på treet, inntil 3-4 sammen i et knippe, men blir ofte gule på bakken. De er modne i september-oktober. Formen er rund - knudrete, ofte noe tilspisset, diameter 20-40 mm og vekten er omkring 10 gram, med lange tynne stilker, ofte lengre enn selve eplet.
Smak
Smaken er sur og sammensnerpende bitter. De fleste som smaker et ekte villeple, vil mene at det er bortimot uspiselig. Den bitre smaken og fullstendig fravær av hår er de viktigste og beste karakterene som viser til villeple. Epler med varierende innslag av rødlig farge, med diameter større enn ca. 40 mm og vekt over 20 gram og korte, lubne stilker sammen med friskere, mer syrlig smak, indikerer innslag av hageeple. I det hele tatt er hageeple eller dyrket eple større i alle henseender, tykkere kvister og knopper, større epler og blomster. Det finnes alle mulige overganger.
Voksested
Villeplet er sterkt lysavhengig, trenger lys og luft for å trives, og vokser først og fremst i åpent kulturlandskap, i skogkanter, veikanter, engkanter, åkerholmer, eiendomsgrenser, strandkratt og bakstrand ut mot sjøen og svaberget. I skog blir villeplene fort skygget ut av andre mer hurtigvoksende trær - og dør. Derfor er sannsynligvis den største trusselen for villeple i Norden gjengroing av kulturlandskapet. En annen trussel er oppblanding med spiseepler.
Cicindela sylvatica
Levevis
Cicindela sylvatica finnes i tilknytning til skog og foretrekker åpne solrike tørre lokaliteter, og finnes gjerne i veiskråninger og lignende. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Villeple
Utbredelse
I Norge vokser villeple svært spredt i et smalt belte langs kysten fra Østfold til Nord-Trøndelag. På Inderøy ligger verdens nordligst bekreftede (2009) lokalitet av villeple. I tillegg foreligger det noen få eldre, lokaliteter nord til Alstahaug og Dønna i Nordland. Totalutbredelsen omfatter nordre, vestre og sentrale deler av Europa.
Past to Present 1977–1990
Past to Present 1977–1990 er et samlealbum fra det amerikanske rockebandet Toto, utgitt i 1990. Albumet består av bandets største hits fra 1977 til 1988, samt fire nye låter med vokalisten Jean-Michel Byron innspilt i 1990.
Personell
På de fire nye sangene medvirker:
Resfjellet
Resfjellet er et fjell sørvest i Orkland kommune i Trøndelag. Dessuten strekker Rindal kommune seg et stykke opp på vestsiden av fjellet. Toppen har en høyde på 1 162 meter over havet, og er det høyeste punkt i Orkland.
Resfjellet kan regnes som det nordøstligste i Trollheimen. I klarvær er det fra toppen utsikt til blant annet Trondheimsfjorden, Vassfjellet og Sylan.
Hurtigløp på skøyter under Vinter-OL 2018 – 1500 meter kvinner
1500 meter for kvinner i hurtigløp på skøyter under Vinter-OL 2018 fant sted den 12. februar 2018.
Ambrose Bitok
Ambrose Bitok er en kenyansk 5000 meter løper som i 2003 ble utestengt for bruk av Norandrosteron.
Atlanta Falcons i NFL-sesongen 2018
Atlanta Falcons spilte i lagets 53. sesong i National Football League, andre i Mercedes-Benz Stadium og fjerde under hovedtrener Dan Quinn. Falcons forsøkte å bli det første laget til å spille et Super Bowl i sitt eget stadion, men hadde i løpet av sesongen problemer med skader, hvor syv av lagets kampstartere ble plassert på injured reserve, og startet sesongen 1–4.
Etter et 31–17 tap mot Saints i uke 12 kunne Falcons ikke lenger tangere fjorårets sesongresultat på 10–6. Det ble lagets første tapende sesong siden 2014, og til tross for en 40–14 seier over Arizona Cardinals i uke 15 var det ikke lenger mulig for Falcons å nå sluttspillet da Minnesota Vikings vant sin kamp samme uke. Falcons avsluttet sesongen med tre strake seiere, for et sesongresultat på 7–9.
Draft
Draftbytter
Terminliste
Note: Divisjonsmotstandere vises i fet tekst.
Uke 1: at Philadelphia Eagles
NFL Kickoff Game
Uke 12: at New Orleans Saints
NFL on Thanksgiving Day
Sosiologisk årbok
Sosiologisk årbok er en norsk publikasjon for faget sosiologi.
Sosiologisk årbok kom ut første gang i 1985. Årboken sprang ut av miljøet ved Institutt for sosiologi (i dag Institutt for sosiologi og samfunnsgeografi), Universitetet i Oslo. Redaktører ved starten var Dag Østerberg og Per Otnes. I 2003 gikk årboken over til å bli et fagfellevurdert tidsskrift. Fra 2004 utgis årboken av Novus forlag i Oslo.
Over grensen (album)
Over grensen er et musikkalbum med Rolv Wesenlund, utgitt i 1982.
Ostwald-prosessen
Ostwald-prosessen eller Ostwald-metoden er en kjemisk prosess, som anvendes til fremstilling av salpetersyre fra ammoniakk. Prosessen ble utviklet av Wilhelm Ostwald og patentert i 1902. Prosessen brukes stadig i dag, og er historisk og praktisk nært forbundet med Haber-Bosch-prosessen, som anvendes til å fremstille råmaterialet ammoniakk.
Milan Richter
Milan Richter (født 25. juli 1948 i Bratislava i Tsjekkoslovakia) er en slovakisk forfatter, dramatiker, oversetter og diplomat. Han er kjent for å ha oversatt norsk, svensk, dansk, tysk og engelsk/amerikansk litteratur (60 bøker og 15 skuespill) til slovakisk. Richter var Slovakias første chargé d'affaires i Norge, akkreditert også for Island (1993–1995).
Bakgrunn
Richter stammer fra en slovakisk-mährisk jødisk familie som ble nesten utslettet under holocaust. Barndommen tilbrakte han i landsbyen Unín på grensen mellom Slovakia og Mähren, et sted der Richter-familien hadde bodd i flere århundrer.
Karriere
I Slovakia er Richter særlig kjent som poet, dramatiker og oversetter. Han publiserte ni diktsamlinger på slovakisk, skrev to skuespill om Franz Kafka som ble oversatt til åtte språk (Fra Kafkas Helvetesparadis til norsk av Lubo Mauer) og publisert på spansk, serbisk (også som bok: Fra Kafkas Helvetesparadis og Kafkas annet liv i boka "Kafka & Kafka, 2013) bulgarsk og tyrkisk ("Kafka ve Kafka", Ankara 2014) og ett skuespill om Marilyn Monroes liv og død: Marilyn Monroes korte og ulykkelige liv (2013) som ble oversatt til engelsk, tyrkisk, rumensk og serbisk. Richter skrev i 2018 det dokumentaristiske skuespillet Gode gjerninger redder verden om Bjørnstjerne Bjørnson.
Diktene hans er oversatt av Ivan Cicmanec og Lubo Mauer, gjendiktet av Knut Ødegård og utgitt på i samlingen Røter i lufta (Cappelen 1996). Andre bokutvalg av Richters dikt foreligger på fransk, spansk, tysk, arabisk, hebraisk, kinesisk, tsjekkisk, bulgarsk, makedonsk, på seks språk (Five Seasons of Life, 1998) og på sju språk (Sealed With Ashes, 2013).
Richter har oversatt Goethes Urfaust og Faust I, Rilkes Duino-elegier, Kafkas aforismer og kort prosa, diktutvalg av Emily Dickinson, Pablo Neruda, Ernesto Cardenal, Ernst Jandl, Edith Södergran, Harry Martinson, Artur Lundkvist, Erik Lindegren, Östen Sjôstrand, Tomas Tranströmer (også hans samlede dikt), Kjell Espmark, Pia Tafdrup, Eva Ström og andre, antologi av 33 svenske poeter, antologi av fem tyske poeter, bøker av Lars Gustafsson, Dag Hammarskjöld, Per Wästberg, P. O. Enquist, Rolf Hochhuth, John Cheever, Khalil Gibran og andre, eventyr av H. C. Andersen og Oscar Wilde, skuespill av Elias Canetti, P. O. Enquist, Nikoline Werdelin, Elfriede Jelinek og andre. Fra norsk har Richter oversatt Sigrid Undsets roman Ida Elisabeth, tre bøker av Jostein Gaarder (Som i et speil, i en gåte, Vita brevis og Det spørs), gjendiktet Knut Ødegård (to bøker), medoversatt Bjørnstjerne Bjørnson og oversatt moderne norsk lyrikk for en antologi.
Richter fikk Svenska akademiens tolkningspris (1999) og das goldene Ehrenzeichen für Verdienste um die Republik Österreich (2002) fra den østerrikske president Thomas Klestil. Han ble i 2008 utnevnt til ridder av 1. klasse av Den Kongelige Norske Fortjenstorden «for fremme av forbindelsene mellom Norge og Slovakia, særlig på det kulturelle området». Han fikk Bjørnsonprisen 2010 «for sin lyrikk, for sin innsats i demokratibevegelsen i det tidligere Tsjekkoslovakia og for sitt fortsatte engasjement for ytringsfrihet og diktekunst fra sin base i Bratislava.»
Han var formann av De uavhengige forfatternes klubb i Slovakia fra oktober 2013 til november 2016. Siden januar 2017 er han formann for Slovakias PEN center.
Clyde Washington
Clyde George Washington (født 21. mars 1938 i Carlisle i Pennsylvania, død 29. desember 1974 samme sted) var en cornerback i amerikansk fotball som spilte i American Football League (AFL). Etter å ha spilt college football for Purdue Boilermakers ble Washington draftet av Cleveland Browns i tiende runde (#116) av NFL Draft i 1960, men endte opp med å spille fem sesonger for AFL-lagene Boston Patriots (1960–1961) og New York Jets (1963–1965).
Hjertets røst (sang)
«Hjertets røst» er en gammel vise som er kjent både i Norge og Sverige og brukt en del på plate. Dansebandgruppen Christina Lindbergs gjorde en slager av den i Sverige på 1990-tallet, og De Syngende Husmødre sang den inn på platen Lukk opp din hjertedør i Norge. Hvor gammel den er eller hvor den stammer fra, vites ikke. Per Johan Skjærstad, mannen bak plateserien Frem fra Glemselen, klassifiserte den som skillingsvise i sin spalte «Gode gamle viser» i Norsk Ukeblad.
Teksten
og har fylt mitt sinn med sjalusi, hjertets røst har bare brakt meg plager han har gått og nå er alt forbi. at jeg angrer nå gir ingen trøst, han har brutt de bånd vi hadde knyttet, fylt av mistro var du hjertets røst. hjertets røst har fylt mitt hat til deg og nå har du deg en annen funnet, ennå kan jeg aldri glemme deg. hjertets røst har fått en annen klang, all min tvil og mistro lar jeg fare, hjertets røst er kjærlighetens sang.
Kronbesittelse
Kronbesittelse er en stat som er underlagt den britiske monarken som sådan, i motsetning til oversjøiske territorier, som er underlagt den britiske statens overhøyhet. En kronbesittelse er ikke en del av Storbritannia. Det finnes tre kronbesittelser: Jersey, Guernsey (Kanaløyene) og Man.
Ved å være en uavhengig administrert embetsområde er kronbesittelser ikke en del av Storbritannia eller britisk oversjøisk territorium. De er selvstyrte besittelser underlagt den britiske kronen (definert som unike i hver jurisdiksjon). Imidlertid er kronbesittelsene internasjonal anerkjent som «territorier som Storbritannia er ansvarlig for». Som resultat av dette er de ikke medlem av Samveldet av nasjoner, EU, og andre internasjonale organisasjoner, men er medlemmer av Det britisk-irske råd. De er ikke en del av Den europeiske union (EU), men omfattes likevel av EUs tollunion og Storbritannias tiltredelsestraktat med EU regulerer ellers kronbesittelsenes forhold til EU.
Kronbesittelsene har gjennom sine lovgivende forsamlinger makt til vedta lovgivning som har effekt for dem selv, med samtykke fra kronen, Privy Council for Kanaløyene, og viseguvernøren for Man. I 2005 fulgte Jersey etter Man og Guernsey i å opprette rollen som førsteminister (Chief Minister) for å tjenestegjøre som øyas regjeringsleder.
Selskapsformer i Italia
Selskapsformer i Italia er delt inn i to grupper, società di persone («personlige foretak»), og società di capitali («kapitalforetak»). Disse er igjen delt inn i ytterligere former.
K9
K9 har flere betydninger:
Silas Duncan
Som løytnant på USS «Saratoga» ble han 11. september 1814 sendt i en lettbåt for å beordre kanonbåtene til å trekke seg tilbake. Han lykkes i å overbringe ordren under kraftig beskytning fra fienden, men ble hardt skadet og mistet sin høyre arm. Han ble hedret for sin gjerning av kongressen. Fra 1818 til 1824 hadde han kommando overen rekke fartøyer.
USS «Lexingon»s tokt
I 1831 ble han sendt til Falklandsøyene med USS «Lexington» etter at flere amerikanske selfangstskuter hadde blitt beslaglagt. Etter å ha funnet det han anså som bevis på at minst fire amerikanske fangstskuter var blitt oppbragt, plyndret og utrustet for krigføring, tok Duncan syv fanger ombord i «Lexington» og anklaget dem for piratvirksomhet.
Duncan rapporterte at han også hadde tatt om bord «hele befolkningen, bestående av om lag førti personer, med unntak av noen gauchoer, eller cowboyer, som holdt til inne på øya». Gruppen, som i all hovedsak besto av tyske borgere fra Buenos Aires, «viste stor glede over utsiktene for å flytte med sine familier, fra et øde område der klimaet alltid var kaldt og bedrøvelig, og jorden ekstrem uproduktiv».
Ødeleggelsen av bosetningen medførte oppstyr blant statstjenestemenn i Buenos Aires, og ble etterfulgt av en langvarig tvist mellom amerikanske og argentinske diplomater.
Karamellisering
Karamellisering er oksidering av sukker, en prosess som brukes i stor utstrekning innen matlaging for den resulterende nøtteaktige smaken og brune fargen. Karamellisering er en form for ikke-ensymatisk bruningsreaksjon fordi den ikke behøver enzymer. Når prosessen inntreffer blir volatile kjemikalier frigitt, som gir den karakteristiske karamellaktige smaken.
Ved å tilsette vann, får man karamellsaus. Denne brukes både privat og industrielt som fargestoff. Kjente bruksområder: brune sauser og brunt brennevin.
OKS
OKS, Oks eller oks har flere betydninger:
Mjuken
Mjuken (også skrevet Mjukinn og Mjukin) er en ås i Orkland kommune i Trøndelag fylke. Den ligger mellom Resfjellet og Resvatnet og har en høyde på 761 moh. Mjuken er et mye brukt turmål for hyttefolk i området og bestiges best vest fra Vålåskaret eller øst fra Storhaugen.
Georg von Braun
Georg Gustaf Wilhelm von Braun (født 21. mars 1886, død 23. august 1972) var en svensk rytter som deltok under OL 1920 i Antwerpen og OL 1924 i Paris.
Von Braun ble olympisk mester under OL 1920 i Antwerpen. Han var med på det svenske laget som vant lagkonkurransen i feltritt med 5057,5 poeng foran Italia med 4735,0. Det svenske laget besto av Gustaf Dyrsch på hesten «Salamis», Åge Lundström på «Ysra», Helmer Mörner på «Germania» og von Braun på hesten «Diana».
Barisal (divisjon)
Barisāl er en av sju provinser i Bangladesh. Det ligger sentralt sør i landet i Gangeselvedeltaet. Divisjonen dekker et areal på 13,295.55 km². Ved folketellingen i 2011 hadde divisjonen 8,325,666 innbyggere.
16. serierunde i OBOS-ligaen 2020
16. runde i OBOS-ligaen 2020 startet mandag 14. september 2020 og avsluttet med –. – er utsatt grunnen koronasmitte.
Kampfakta
'''Mandag 21. september''' <div id="KFUM v Strømmen"> <div id="Åsane v Øygarden"> <div id="Lillestrøm v Kongsvinger"> <div id="Sogndal v Stjørdals-Blink"> <div id="Ull/Kisa v Raufoss"> <div id="Sandnes Ulf v Tromsø"> '''Onsdag 7. oktober'''
Londonkonvensjonen 1884
Londonkonvensjonen 1884 var en avtale inngått i 1884 mellom Storbritannia som den fremste makten i det sørlige Afrika, og Den sørafrikanske republikk (ellers kjent som Transvaal). Londonkonvensjonen overtok for Pretoriakonvensjonen fra 1881.
Avtalen styrte forholdene mellom SAR og Storbritannia etter at Transvaal ble tilbakeført etter første boerkrig. Den hadde en innebygget del av den tidligere Pretoriakonvensjonen, men ekskluderte visse bestemmelser:
Londonkonvensjonen forble grunnlaget for relasjonene mellom Storbritannia og SAR frem til 1899 da andre boerkrig brøt ut. Ved krigens slutt i 1902, sluttet SAR å eksistere som uavhengig stat og ble i stedet den britiske kronkolonien Transvaal. I 1907 fikk Transvaal selvstyre under kronen, og i 1910 sluttet den seg til Kappkolonien, Orange River Colony og Natalkolonien og dannet Unionen Sør-Afrika.
Brother Ali
Ali Newman (født: Jason Newman i Madison, Wisconsin) bedre kjent som Brother Ali er en albino rapper fra Minneapolis, USA.
Grågås (andre betydninger)
Grågås har flere betydninger:
L200
L200 kan referere til:
Moumi Sébergué
Moumi Sébergué (født 7. desember 1977) er en tsjadisk friidrettsutøver, som konkurrerer i sprintløp. Han representerte Tsjad under Sommer-OL 2008, der han deltok på 100 meter. Han ble utslått i første kvalifiseringsrunde, der han ble nummer sju i sitt heat med tiden 11,14.
Thoma Darmo
Thoma Darmo (født ca. 1904 i dagens Irak, død 7. september 1969 i Bagdad) var katolikos-patriarken av Østens gamle kirke med sete i Bagdad (Irak).
Mar Thoma Darmo ble i 1952 innsatt som metropolitt av Malabar og hele India av katolikos-patriarken av Østens kirke, Shimun XXIII. Som sådan var han overhodet for de indiske medlemmene av Østens kirke.
I 1964 nektet Thoma Darmo blant annet å godta kalenderreformen som Shimun hadde gjennomført og ble derfor avsatt. Han godtok heller ikke avsettelsen og grunnla Østens gamle kirke som en motkirke til Østens assyriske kirke. I 1968 returnerte han fra India til Bagdad og ordinerte fem biskoper for Østens gamle kirke, hhv. for Bagdad (Addai II), India (Aprem Mooken), Mosul, Kirkuk og Nord-Amerika. Disse igjen valgte ham til motkatolikos. Han døde allerede året etter.
Hanna Stoltenberg
Hanna Stoltenberg (født 9. januar 1989 i Oslo) er en norsk forfatter.
Stoltenberg studerte engelsk litteratur ved University of Bristol, England, og har jobbet som frilansjournalist i Aftenposten Kultur, D2, Dagens Næringsliv, Natt&Dag og Morgenbladet.
Chittagong (divisjon)
Chittagong er en av sju provinser i Bangladesh. Det ligger sørøst i landet og grenser til India. Divisjonen dekker et areal på 33,771.18 km². Ved folketellingen i 2011 hadde divisjonen 28,423,019 innbyggere.
Dombes
Dombes er en historisk region i det sørøstlige Frankrike. Regionen tilhørte tidligere provinsen Burgund og er nå en del av departementet Ain. Dombes-området avgrenses av elvene Saône i vest, Rhône i øst, Ain i nord og av Bresse-distriktet i sør.
Nordmela
Nordmela er ei bygd og et fiskevær i Andøy kommune i Nordland. Stedet ligger på vestsiden av Andøya, omtrent midt på øya, mellom Nøss i sør og Skogvoll i nord. Nordmela hadde 126 innbyggere pr. 3. november 2001.
Det er to gårder på Andøya som opprinnelig het Mela, ca. 20 kilometer fra hverandre. Navnet kommer av sandmele, sandbanker som lå ved begge disse gårdene. Muligens så tidlig som på 1500-tallet ble gårdene kalt Nordmela og Sørmela for å skille dem fra hverandre. I skrift hadde navnene i lang tid en fordansket form - gården i nord ble kalt Mjele nordre og Nordmjele - før den offisielle skrivemåten i 1970 ble endret til Nordmela, den formen som det meste av tiden er blitt brukt i dagligtale.
Det finnes skriftlige kilder om bosetning på Nordmela siden 1500-tallet, men det kan ha bodd folk der helt siden steinalderen. Stedet var et viktig fiskevær, og fikk med årene flere fiskemottak. Men Nordmela ligger værhardt til, og først i 1974 sto yttermoloen (Vestermoloen) ferdig. Den ble sterkt skadet av en storm i januar 1975, men ble reparert, og moloene på Nordmela er siden blitt forbedret og forsterket. I senere år har det bare vært ett fiskemottak på Nordmela. Fiskemottaket J.M. Nilsen gikk konkurs i november 2009, men ble kjøpt ut og startet opp igjen året etter.
Den gamle skolen på Nordmela ble bygd i 1893. I 1938 ble barna fra gårdene inne på øya, som til da hadde gått på skole på Nordmela, overflyttet til Ånes skole. Skogvoll skole ble nedlagt i 1943, og barna derfra ble da overført til Nordmela. Ny skole på Nordmela ble tatt i bruk i 1957. Året etter ble Stave skole nedlagt, og barna derfra ble overført til Nordmela. I 1967 ble skolekretsgrensen endret slik at barna fra Stave og Skogvoll kom til å gå på Bleik barneskole og Andenes ungdomsskole. Nordmela skole ble nedlagt i 2008, og barna derfra har siden gått på skole i Risøyhamn.
Nordmæle poståpneri ble opprettet 15. oktober 1871, og var de første årene bare virksomt i fisketida om vinteren. Navnet ble endret til Nordmele i 1872 og Nordmjele i 1894. Fra 1899 fungerte poståpneriet hele året. Navnet ble igjen endret i 1971, til dagens form Nordmela. Da postnummer ble innført i 1968, fikk postkontoret på Nordmela nummer 9489. Det ble endret til 8489 i 1980. Nordmela postkontor ble nedlagt 1. mars 1997, men postadressen 8489 Nordmela er ennå i bruk (pr. mars 2012).
Nordmela har veiforbindelse med fylkesvei 976 mot Bleik og Andenes i nord og gjennom Roksdalen mot Å i sørøst. Veien nordover så langt som til Skogvoll og Stave sto ferdig på 1940-tallet, etter at det var blitt bygd bruer over elvene så tidlig som i årene 1890-1893. Gjennom Roksdalen sto veien ferdig i 1961. Alt i 1926 ble det åpnet vei tvers over øya fra Buskålen mellom Nordmela og Skogvoll til Myre (Dverberg). Den veien er i dag privat. I 1975 åpnet fylkesvei 974 rundt Børra til Nøss og videre mot Risøyhamn. Veistrekningen fra Andenes via Nordmela til Åkneskrysset sør for Bø i Andøy har fra juli 2012 status som Nasjonal turistvei Andøya.
Den ros du ga meg
Den ros du ga meg er det fjerde albumet fra gruppen De Syngende Husmødre. På tidligere produksjoner hadde de traktert alle instrumenter selv, men på denne produksjonen fikk de drahjelp av erfarne musikere. Platene fortsatte å selge godt, og hver utgave de kom med solgte i et opplag på ca. 50 000 eksemplarer. Arne Bendiksen uttalte i et portrettprogram om ham selv på NRK TV en gang, at uten suksessen til De Syngende Husmødre hadde ikke plateselskapet hans hadde midlere til å finansiere mere «finkulturelle» innspillinger. På dette fjerde albumet er det utelukkende norske og oversatte amerikanske slagere. Foruten tittelkuttet finner vi «Mor, kjære mor», «Marina» og «Våren til Tarina». På coveret til Den ros du ga meg står gruppen flankert i et drivhus overlesset med roser.
Husmødrenes favoritter
Husmødrenes favoritter er det tredje albumet til gruppen De Syngende Husmødre, og kom i salg våren 1980. Albumet lå bare to uker på VG-lista, med 16.-plass som høyeste plassering, men platen har likevel solgt 50 000 eksemplarer i dag. De Syngende Husmødrene fulgte samme lest med gode gamle slagere og skillingsviser, som «Fly lille fugl», «Sangen fra fyret» og «Nidelven». Også på denne platen trakterte de instrumenter og sto for arrangementene selv. På platecoveret hadde De Syngende Husmødre dandert seg i flotte hatter, som også skulle illustrere at det var ikke bare visevalget som var «Husmødrenes favoritter».
Hetlandhus
Hetlandhus AS er en ferdighusprodusent som eies 100 % av BWG Homes ASA. Selskapets historie går tilbake til 1912 hvor det ble etablert av brødrene Jens og Kristoffer Hetland. Utgangspunktet var snekkerverksted med produksjon av bygningsartikler som dører og vinduer. Etter hvert ble det også trelasthandel og husbygging i lokalområdet. I etterkrigsårene vokste selskapet fort og ble en viktig bidragsyter til gjenreisningen av landet. På 50-tallet startet ferdighusproduksjon og utover 70-tallet var Hetlandhus en av landets to store ferdighusprodusenter.
I 1990 gikk selskapet inn i Block Watne Gruppen, senere kalt BWG Homes ASA. Fra 2009 har all produksjon blitt samlet i to av konsernets fabrikker i Sverige hvor husene fremstilles med tilnærmet 90 % ferdiggrad før de transporteres til byggeplass i moduler. Selskapet er i dag største produsent av eneboliger som modulhus / seksjonshus på norske hender.
Selskapets hovedkontor er i Vika Atrium i Oslo. Salg skjer gjennom tilknyttede franchise agenter og selskaper som selger produktet som «Privat Branding».
Daglig leder er Børre Aursnes og styreleder er Lars Nilsen.(2023)
Salve Staubo
Salve Staubo (født 24. februar 1900, død 29. januar 1989) var en norsk sivilingeniør og forretningsmann, mest kjent som sambandssjef i Milorg under andre verdenskrig.
Den gyldne omvei
Den Gyldne Omvei er et samarbeid mellom reiselivsaktører i Inderøy. Navnet er en anbefaling til reisende langs E6 om å ta en avstikker og følge fylkesvei 761 fra Røra gjennom Straumen og videre rundt på halvøya.
Hungersnød
Hungersnød betegner en katastrofe med utbredt underernæring og sultedød i samfunnet. Hungersnød har tidligere vært et allment fenomen, men på tross av moderne teknologi og økonomiske ressurser forekommer hungersnød stadig i mange deler av verden, først og fremst i den tredje verden.
Hungersnød kan deles inn i «naturlig hungersnød» og «menneskeskapt hungersnød». Naturlig hungersnød henger sammen med dårlige avlinger, insektplager, naturkatastrofer og lignende, mens den menneskeskapte hungersnød kan skyldes krig eller folkemord. I praksis kan det være vanskelig å skille mellom naturlig og menneskeskapt hungersnød, da økologiske katastrofer kan skyldes menneskelige handlinger.
Dhaka (divisjon)
Dhaka er en av sju provinser i Bangladesh. Det ligger sentralt i landet og grenser til India i nord. Hovedstaden Dhaka ligger i denne provinsen. Divisjonen dekker et areal på 31,026.51 km². Ved folketellingen i 2011 hadde divisjonen 47,424,418 innbyggere.
Hungersnød
Mange områder som tidligere var plaget av hungersnød, vernes nå mot dette etter en teknologisk og ikke minst sosial utvikling. Det første landet i Europa som utryddet hungersnød, var Nederland, som ikke har hatt hungersnød i fredstid siden begynnelsen av 1600-tallet som var startpunkt for landets store økonomiske framgang. Men i andre verdenskrigs kjølvann ble Nederland likevel utsatt for sultkatastrofen den siste krigsvinteren, med dagsrasjoner nede i 580 kalorier i februar 1945, på tross av svensk hjelpearbeid med forsendelser av mel til brød.
Hungersnøden rundt år 536 kan ha gjort dette til det verste året noen gang å være menneske i. I Norge var barkebrød et kjent fenomen, og landet ble utsatt både for både uår og blokade under Napoleonskrigen. I 1812 kom våren sent og vinteren tidlig. Selv Østlandets beste jordbruksdistrikter opplevde det verste uåret i manns minne.
Verdens matvaresituasjon
Hungersnød rammer i dag land omkring Sahara i Afrika hardest, men utarming av jordbruket, sløsing med grunnvann, kriger, konflikter og økonomiske kriser gjør hungersnød til et verdensproblem med millioner av ofre. Hungersnød forårsaker utbredt feilernæring og fattigdom; hungersnøden i Etiopia på 1980-tallet hadde en skremmende dødsstatistikk, selv om asiatiske hungersnøder på 1900-tallet også har gitt stygge dødsstatistikker. Moderne afrikansk hungersnød karakteriseres av sykdom og feilernæring med høy barnedødelighet. Nødhjelp som vaksinering, forbedret medisinsk infrastruktur og utdeling av matrasjoner, har avhjulpet akutte problemer, mens de økonomiske konsekvensene ikke er overvunnet. Humanitære kriser skyldes også borgerkrig, flyktningestrømmer og voldsepisoder rundt statssammenbrudd som utløser sultkatastrofer.
Tross gjentatte uttalelser fra verdens ledere om å bekjempe hungersnød, forblir dette en kronisk trussel i store deler av Afrika og Asia. I juli 2005 Famine Early Warning Systems Network betegnet Niger med kriseområde, i tillegg til Tsjad, Etiopia, Sør-Sudan, Somalia og Zimbabwe. I januar 2006 advarte FNs Food and Agriculture Organization om at 11 millioner mennesker i Somalia, Kenya, Djibouti og Etiopia stod i fare for å sulte etter tørkeperioder og militære konflikter. I 2006 var Afrikas mest alvorlige humanitære krisene i Sudans region Darfur.
Noen setter sin lit til at det grønne skiftet kan løse problemene fra 1970- og 1980-tallet. Den grønne revolusjonene begynte på 1900-tallet med hybrider fra høyproduktivt åkerland. Mellom 1950 og 1984 ble det globale jordbruket revolusjonert, og verdens kornproduksjon økte med 250 %. Noen kritiserer prosessen og hevdet at disse nye produktive åkrene krever mer kjemisk gjødsel og pesticider, som kan skade miljøet. Men det representerte også en mulighet for utviklingsnasjoner som led av hungersnød. Disse produktive åkrene gjør det teknisk mulig å produsere mer mat for verdenssamfunnet. Tanken er at metoden kan gi bedre mattilgang. Andre påpeker etiske dilemmaer ved bruk av nyutviklet teknologi, i tillegg til kultur- og klasseforskjeller. Videre er det indikasjoner på at regional matproduksjon har tapt i flere områder, etter innføring av intensivt landbruk som fører til synkende grunnvann, overvanning og overforbruk av pesticider og andre landbrukskjemikalier.
Frances Moore Lappé, medstifter av Institute for Food and Development policy (Food First) hevdet i Diet for a Small Planet (1971) at vegetarisk kosthold kan fø en større befolkning med de samme ressursene, sammenlignet med et kosthold basert på både vegetabilske og animalske kilder.
I undersøkelser av hvordan hungersnød kan unngås, har politiske økonomer observert at moderne hungersnød kan skyldes mislykket økonomisk politikk, politisk ønske om å utarme eller marginalisere visse deler av befolkningen, eller krigshandlinger. Amartya Sen mener at de liberale institusjoner som finnes i India, med frie valg og en fri presse, har spilt en viktig rolle i å forhindre hungersnød i landet siden uavhengigheten. Alex de Waal har utviklet denne teorien til å fokusere på den politiske kontrakten mellom styrende og styrte, politikere og folket, som et hinder for hungersnød. Slike politiske kontrakter er sjeldne i Afrika, der det er fare for at internasjonale hjelpeorganisasjoner underminerer slike kontrakter ved å frita afrikanske regjeringer for ansvaret for å forhindre sultkatastrofer.
Loxurini
Loxurini er en delgruppe av glansvingene som tilhører underfamilien stjertvinger (Theclinae).
Rusmiddeltesting
Rusmiddeltesting er de handlinger som utføres for å kontrollere om en person er eller har ruset seg på et eller flere rusmidler. For å utføre testen analyser man biologisk materiale, oftest er dette prøver fra urin, blod, spytt eller hår – men ved enkelte tilfeller kan det være aktuelt å ta prøve av annet biologisk materiale.
Arbeidsplasstesting
Arbeidsplasstesting er et sett prosedyrer og handlinger som brukes for å bekrefte eller avkrefte at en person har inntatt et rusmiddel på sin arbeidsplass eller forut for arbeidet, slik at inntaket har eller kan få konsekvenser for utførelse av arbeidsoppgaver. Arbeidsplasstesting brukes primært på arbeidsplasser der oppgaver er såkalt sikkerhetskritisk, ved at dårlig eller feil utførelse kan få alvorlige sikkerhetsmessige konsekvenser for personen selv, tredjeperson og/eller betydelige samfunnsinteresser.
Arbeidsplasstesting er som oftest en kommersiell tjeneste.
Loxurini
Utbredelse
Gruppen er utbredt i Sørøst-Asia.
Breidablikk-seminarene
Breidablikk – er et forum for kulturarv og forvaltning av verdier. Seminarrekken er opprettet og driftes av arkeolog Sjur Harby, f. 1963.
Formål
Gjennom firmaet Disen Kolonial har Sjur Harby videreutviklet konseptet med en seminarrekke som et kompetansebyggende nettverk for dem som arbeider med kulturarv og verdiskaping i Norge. Med kulturarvsbasert næring menes privat og offentlig initiert næringsvirksomhet der kulturarv inngår som et vesentlig element i den kommersielle virksomheten.
Seminarene
Følgende seminarer har vært avholdt:
Ny bruk av gammel bygningsmasse, Seminar på Glomdalsmuseet, Elverum 19. februar 2009
Kulturarv – et marked i emning, Seminar på Glomdalsmuseet i Elverum 26. mars 2009
En mur til begjær, en mur til besvær, Seminar på Averøy, Møre og Romsdal 14.–15. april 2009
Vi selv og våre hjem – om moderne liv i gamle hus, Seminar på Glomdalsmuseet i Elverum 26. mai 2009
2010:
Kulturarven i media - to virkeligheter, 28. januar 2010, Seminar på Festiviteten, Eidsvoll Verk
"Det er størrelsen det kommer an på» - status for gårdene på Hedemarken, Bøndernes Hus i Løten, 10. juni 2010
Tilbake til røttene - om kunnskap og rotfrukter i norsk mattradisjon, Bøndernes hus, Løten, 23. september 2010
"Aa, eg veit meg eit land» – norsk kulturarv som reisemål, Thorbjørnrud Hotell AS, Jevnaker, 14. oktober 2010
Til nytte og behag – prestegårdshagen som forsvant, Prestegårdslåna, Melhus, 28. oktober 2010
2011:
Bare en husmannsplass? Arkeologene svarer. Tangen Menighetshus, 3. februar 2011
Tarukaisen
Tarukaisen var et japansk fraktskip for frakt av drikken sake fra Osaka til Edo i Edo-perioden fra 1603 til 1868. Et typisk skip av denne typen på 1 700 koku kunne ha en last på 255 tonn eller 2 500 72-liters saketønner.
Breidablikk-seminarene
Seminarene
Lystgårdene - et lite stykke Europa i Norge. Fredrikshalds teater, 12. april 2011
Fem saker. Om ord og handling i norsk kulturminnevern. Bøndernes Hus i Løten, 26. mai 2011.
Evig eies kun det tapte. Kulturarven i norsk politikk. Festiviteten, Eidsvoll Verk, 25. august 2011
"Kyss meg over gjerdet» - om porter, gjerder og stengsler i norsk hagekultur, Prestegårdslåna i Melhus, 3. november 2011
2012:
Gamle hager er ingen spøk, Fredrikshalds Teater 21. april 2012
"Kyss meg over gjerdet» - om porter, gjerder og 1800-tallets hageidealer. Sveinhaug gård i Ringsaker, 1. september 2012
Vern gjennom bruk», floskel eller virkelighet? Festiviteten, Eidsvoll Verk, 27. september 2012
Det er mer mellom himmel og jord – om hvileløse gjengangere i norsk tradisjon. Bøndernes Hus i Løten, torsdag 22. november 2012
2013:
Alle tiders lysthus. Prestegårdslåna i Melhus, lørdag 16. mars 2013
Giuliano de Paula
Giuliano Victor de Paula (født 31. mai 1990) er en brasiliansk fotballspiller som spiller for Sport Club Corinthians Paulista.
Aprem Mooken
Aprem Mooken (født som George Mooken den 13. juni 1940 i Thrissur, India) er den assyriske kirkes metropolitt av Malabar og hele India.
Mar Mooken ble av sin forgjenger Thoma Darmo bispeviet og innsatt som metropolitt av India under en seremoni i Bagdad i 1968. Han tok i denne sammenheng sitt bispenavn etter Efraim Syreren. Etterpå var han med på å velge Thoma Darmo til katolikos-patriarken av Østens gamle kirke. Thoma Darmo var dermed blitt motkatolikos til Shimun XXIII, som ledet Østens assyriske kirke. Aprem returnerte til India, der han virket som metropolitt for Østens gamle kirke i Malabar med sete i Thrissur.
Shimun innsatte i 1972 mar Timotheus som (mot)metropolitt av Malabar og representant for Østens assyriske kirke i India. Aprem forsonte seg i 1995 med Shimuns etterfølger, katolikos-patriark Dinkha IV, og opphevet dermed splittelsen mellom Østens assyriske kirke og Østens gamle kirke i India.
Smarthus
Smarthus eller hjemmeautomasjon er helheten av overvåkning, styring, regulering og optimerings innredninger i en bygning. Målet er å samkjøre og automatisere prosessene i en bygning. Ordet smarthus er ikke et entydig definert begrep, men er et samlebegrep for mer eller mindre automatiserte og intelligente funksjoner som skal bidra til lavere energiforbruk, bedre komfort, enklere betjening og et høyere sikkerhetsnivå.
Smarthus brukes ofte om ulike styringssystemer for lys, varme, brannsikring, innbruddsikring og ventilasjon i boliger. Med enkelhet skal brukerne kunne kontrollere alt fra lys, varme, strømforbruk, persienner, garasjeport, ytterdøren, kameraer, ventilasjon, lyd og bilde i boligen bare ved hjelp av noen enkle brytere eller over et nettbrett/smarttelefon, talestyring, eller eventuelt automatisk (og kanskje fortrinnsvis) helt uten manuell innputt.
Historie
Tidlig på 1990-tallet ble KNX dannet som et overordnet system for hjemme- og bygningsautomasjon.
HomeOS var et eget operativsystem for styring av smarthus som Microsoft utviklet tidlig på 2010-tallet, men utviklingen stoppet opp.
I 2013 annonserte LG, ABB, Bosch og Cisco at de ville utvikle en ny standard som skulle forene eksisterende standarder og danne grunnlaget for en ny forretningsmodell innen utstyr for smarthus.
I 2019 ble den kommende standarden Matter annonsert, og den er ventet å lanseres i starten av 2022.
Smarthusteknologi i kommunale tjenester
Hjemmeautomasjon kan være til hjelp for eldre og funksjonshemmede. Stadig flere kommuner i Norge har i løpet av de siste årene valgt å innføre smarthusteknologi. I en rapport fra 2004 ble det skrevet at noen kommuner hadde hatt god erfaring med smarthusløsninger, mens andre kommuner opplevde en teknologistruktur som var fragmentert og ikke fungerte godt sammen.
Eksempler på funksjoner i et smarthus
Eksempler på komponenter i et smarthjem er:
Blant disse er kanskje de mest relevante automasjonene per 2021 automatisk styring av lys, automatisk styring av oppvarming og ventilasjon for å oppnå behagelig inneklima, potensiale for strømsparing med tidsforskyvd automatisk oppstart av billader, oppvarming og vaskemaskin eller andre effektkrevende aktiviteter som kan tidsforskyves, og bruk av robotgressklipper og robotstøvsuger. Ellers kan de fleste automasjoner gi glede eller være nyttige gitt at de fungerer på en sømløs måte.